open-index/open-wikipedia-markdown huggingface dataset:
Folkerepublikken Kinas flagg

**Folkerepublikken Kinas flagg** bærer kommunismens og han-kinesernes røde farge og har fem gule stjerner øverst ved stangsiden av flaggduken. Flagget ble til i 1949 da Folkerepublikken ble utropt. Flagget ble innført 1. oktober 1949 da det første gang ble heist av formann Mao ved seremonien på Himmelfredsplassen. Det er resultatet av en konkurranse der vinneren ble Zeng Liangsong. Flagget er i forholdet 2:3.

Det knyttes noe ulik symbolikk til flagget, et resultat av de kinesiske makthavernes skiftende ideologiske behov over tid. Rent allment kan den røde fargen stå for revolusjonen mens stjernene symboliserer det kinesiske folks samhold under kommunistpartiets ledelse. Den store stjernen representerer da Det kinesiske kommunistpartiet. I andre forklaringer sies det at de fire mindre stjernene står for de fire klassene som under ledelse av kommunistpartiets, igjen den store stjernen, leder an i revolusjonen i Kina. Til de revolusjonære klassene regnes bøndene, arbeiderne, borgerskapet og "de progressive kapitalister". Ytterligere en forklaring knytter stjerne til de viktigste etniske gruppene i Kina. Den store stjernen står da for han-kineserne, mens de fire mindre står for mongoler, mansjuer, tibetanere og uighurer.

Som orlogsflagg benyttes også flagget for Folkets frigjøringshær, det vil si et rødt flagg med en gul stjerne og de kinesiske tegnene for 8 og 1. Dette står for datoen 1. august. Dette viser til datoen for grunnleggelsen av Folkets frigjøringshær i 1927.

## Referanser
Hongkongs flagg

**Hongkongs flagg** er rødt og bærer i midten et blomsteremblem. Flagget ble innført og første gang heist 1. juli 1997 da Hongkong ble tilbakelevert fra Storbritannia til Kina. Flagget bærer samme røde farge i duken som Kinas flagg og dette viser til Hongkongs status som Spesiell Administrativ Region. Blomsten som avbildes er et såkalt Hongkong-orkidetre (*[[Bauhinia Blakeana]]*). De fem stjernene i blomsten er også en referanse til Kinas flagg.

Hongkongs flagg rangerer etter Folkerepublikken Kinas flagg, som føres som nasjonalflagg.

## Tidligere flagg

Fil:Flag of Hong Kong 1871.svg|Hongkongs koloniflagg (1871-1876).
Fil:Flag_of_Hong_Kong_(1959-1997).svg|Hongkongs koloniflagg (1959-1997).

## Kilder
* FOTW.Info om Hongkongs flagg
Republikken Kinas flagg

**Republikken Kinas (Taiwans) flagg**, eller er rødt med en blå kanton hvorpå er plassert en sol med tolvs stråler. Flagget er i forholdet 2:3. Det benyttes både som nasjonalflagg, handelsflagg, statsflagg og orlogsflagg. Flagget ble innført 28. oktober 1928, som Republikken Kinas flagg, som da var under ledelse av nasjonalistpartiet Kuomintang. Partiet førte en hvit sol på blå bunn som sitt partiflagg. De tolv strålene symboliserer døgnet, en stråle for hver annen time. I nasjonalflagget ble partiflagget kombinert med rødt, kinesernes tradisjonelle farge.

Kuomintang ble i borgerkrigen drevet tilbake av kommunistene og søkte til slutt tilflukt på øya Taiwan, som har fortsatt å føre flagget, stadig under navnet Republikken Kina.
The Shins

**The Shins** er en amerikansk indierock-gruppe som ble dannet i Albuquerque, New Mexico i 1997 som et prosjekt fra gruppen Flake. De holder i dag til i Portland, Oregon, spiller sanger med innslag av "folk" og "alternative country", og er signert av Sub Pop Records. 

De har tidligere blitt nominert til tre priser i MTVUs Woodie Awards, i kategoriene Woodie of the Year, Alumni Woodie og Viral Woodie.

Gruppen er mest kjent for låtene «So Says I», «Caring is Creepy» og «New Slang». Filmen *[[Garden State]]* inneholdt bla andre *Caring is Creepy* og *New Slang*.
De har også spilt inn sangen «Little Boxes» til tv-serien *[[Weeds]]*.

## Medlemmer
*James Russell Mercer (vokal)
*Yuuki Matthews
*Mark Watrous
*Casey Foubert
*Jon Sortland
*Patti King

## Diskografi
**Album**
* When You Land Here It's Time to Return (1997; som *Flake Music*)
* Oh, Inverted World (2001)
* Chutes Too Narrow (2003)
* Wincing The Night Away (2007)
* Port Of Morrow (2012)
* Heartworms (2017)

**EPs**
* Nature Bears a Vacuum (1999)
* When I Goose-Step"(2000)
* So Says I (2003)
* Fighting in a Sack (2004)
* Live Session EP (iTunes Exclusive) (2007)

**Singler**
* New Slang (2001)
* Know Your Union (2001)
* So Says I (2003)
* Fighting in a Sack (2004)
* Phantom Limb (2006)
* Australia (2007)
* Turn On Me (2007)
* Sleeping Lessons (2007)
## Eksterne lenker
* 
* 
* 
*
Chardonnay

**Chardonnay** er en av de mest kjente vindruene. Den har sitt utspring fra Burgund i Frankrike. Chardonnay er basisdruen i kjente hvitviner som chablis, montrachet og meursault, alle fra Burgund.

Druen er også blitt eksportert til andre vinområder i verden. Den trives i de fleste klima og er ganske nøytral på smak og aroma. Særegenheter i jordsmonn setter sitt tydelige preg på druen. Et eksempel på dette er vinene fra Chablis og Côtes de Beaune. 

Druen er også benyttet som viktig basis i champagne. 

## Historie
Fra DNA-analyser er det blitt påvist at druen er i slekt med pinot noir og gouais blanc. Begge disse druene kommer opprinnelig fra Frankrike.

## Smak og lukt
I sitt hjemland Frankrike gir druen ofte elegante viner med flott syre og toner av grapefrukt, mens i andre land kan den gi viner med smak av ananas og smørmalt. 

Lettere chardonnay-viner har i sin ungdom smak av grønne epler. Når de er modne fremtrer ofte pære, sitrus, nøtter, kjeks og honning.

## Lagring
De fleste chardonnay-viner bør drikkes unge. Det er bare de høyere klassifiserte vinene som tåler lagring. Vin basert på chardonnay-druen er også velegnet til lagring på eikefat.

Av gode årganger fra Chablis, Côtes de Beaune og Australia kan disse utvikles i opptil ti år.

## Referanser


## Eksterne lenker
* Chardonnay /?template=wine=Arcus Chardonnay
Fylkesvei 4522

**Fylkesvei 4522** går mellom Holen i Sola og Stangeland i Sandnes.

Frem til 2019 hadde veien betegnelsen fylkesvei 327 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jemens flagg

**Jemens flagg** er en enkel trikolor i fargene rødt over hvitt over svart. Det er i forholdet 2:3. Flagget bærer tre av de panarabiske fargene, der bare grønt mangler. Flagget er basert på de som Nord-Jemen og Sør-Jemen førte fram til gjenforeningen i 1990. Begge disse hadde stjerner, men disse ble ikke videreført i det forente Jemens flagg. Rødt står for revolusjonen som skapte de to landene som siden 1990 utgjør det forente Jemen. Hvitt står for den fredelige gjenforeningen av de to landene, mens svart står som et minne om den mørke fortiden. Flagget ble innført 22. mai 1990.

I identisk form gjør flagget tjeneste som både nasjonalflagg, handelsflagg, statsflagg og orlogsflagg.

## Referanser
Tor Aspengren

**Tor Aspengren** (1917–2004) var en norsk fagforeningsleder. Han var leder for Landsorganisasjonen (LO) i perioden 1969 til 1977. Før det var han formann i Norsk Jern- og Metallarbeiderforbund fra 1958 til 1966.

Tor Aspengren var ikke fylt 15 år da han begynte å arbeide ved Christiania Spigerverk i Nydalen i Oslo.  Senere ble han sekretær i klubben ved Christiania Spigerverk, klubbformann og formann i Nydalen Jern- og Metallarbeiderforening.

I 1949 ble han ansatt ved forbundets distriktskontor, og i 1951 ble han ansatt ved hovedkontoret med spesielt ansvar for jern- og stålverkene. 

På landsmøtet i 1957 ble han valgt som formann for Norsk Jern- og Metallarbeiderforbund. Det formelle skiftet skjedde 12. oktober 1958. I 1965 ble han valgt til nestformann i LO og ble valgt til LO-formann i 1969. Aspengren var formann frem til 1977.

Etter sin periode som topptillitsvalgt i fagbevegelsen fortsatte Aspengren med verv som formann for Statens Industrifond og fortsatte sine verv i A-pressen og Aktietrykkeriet. Han hadde også verv innen Norsk Folkeferie.

## Andre verv
Aspengren var formann for Statens Friluftsråd i perioden 1961 – 1965. Han var sentralstyremedlem i Arbeiderpartiet fra 1959 til 1981.  Han hadde styreverv i Norsk Hydro og i Jernverket. I tillegg var han lagdommer i Arbeidsretten i flere perioder.

## Referanser


## Eksterne lenker
* Bilder av Tor Aspengren 1966, Oslo Museum
Parelius Mentsen

**Parelius Meyer Mentsen** (født 1. oktober 1902 i Ballangen, død 22. april 1985) var en norsk fagforeningsmann. Han var leder for Landsorganisasjonen (LO) i perioden 1965 til 1969. 

Mentsen var utlært tømmermann og ble etter hvert formann og oppsynsmann i faget. I 1936 ble han sekretær for samorganisasjonen i Finnmark. Han ble sekretær i LO i 1946. Etter det avanserte han til nestformann og til slutt formann. Han hadde også flere verv, blant annet var han medlem av Rikslønnsnemnda, med i styret for Sør-Varanger, i rådet for Distriktenes utbyggingsfond og Statens likelønnsråd. Han var med i styret for AOF i 14 år. Han hadde også styreverv i Arbeiderbladet, Folk og Forsvar og satt to perioder i Arbeidsretten (sistnevnte etter nådd pensjonsalder).

Under krigen deltok han i illegalt arbeid og ble arrestert en gang, men ble sluppet fri etter kort tid.

## Referanser
Cheetah Girls

***Cheetah Girls*** er en film som er lagd for Disney Channel.
*Cheetah Girls* har vært ute siden  2003,
*Cheetah Girls 2* kom ut i 2007 (i Norge). Filmen handler om at Adrienne (Chanel) og Raven (Galleria) har vært venner og artister alene, men så kom de to andre jentene. Dorinda er koreografen deres i filmen og Gallerie er den som lager sangen sine hjemme mens hunden hennes Todo hopper å danser til sangene.

## Skuespillere
*Sabrina Bryan spiller som Dorinda Thomoas ( kallenavn *DO*)
*Raven-Symoné spiller som Galleria Garibaldi( kallenavn *Bubbles*) 
*Adrienne Bailon spiller som Chanel Simmons ( kallenavn *Chuchie*)
*Kiely Williams spiller som Aquanette Walker( kallenavn *Aqua*)

## Handlingsreferat
Tenåringsjentene Galleria, Chanel, Aqua og Dorinda fra Manhattan opptrer ved en bursdagsfest under navnet The Cheetah Girls. Etter forestillingen skynder Chanel seg hjem for å fortelle moren om showet, men moren hennes er alt for opptatt med å forberede seg til et stevnemøte med sin nye kjæreste. Galleria kommer hjem til foreldrene sine, som refser henne for manglende ansvar ovenfor hunden deres, Toto. I mellomtiden er Dorinda opptatt med jobben sin som vaktmester ved et samfunnshus.

Jentene håper å bli de aller første studentene som skal vinne en talentkonkurranse i skolens historie. Etter en vellykket audition uttrykker en kjent tidligere alumn fra skolen, Jackal Johnson, interesse for å signere «The Cheetah Girls» til plateselskapet sitt. Galleria presenterer seg som grunnlegger og låtskriver for The Cheetah Girls, noe som ikke blir verdsatt av gruppens andre medlemmer. Uten å spørre de andre medlemmene om deres meninger foreslår Galleria at The Cheetah Girls ikke skal bruke tid på talentprogrammet likevel, og heller fokusere 100&nbsp;% på den nye potensielle platekontrakten sin. I tillegg kritiserer hun de andre medlemmene gjentatte ganger for å ha på seg de samme kjedelige klærne. 

I mellomtiden har Dorinda muligheten til å få en fast dansejobb. Men denne rollen krever at hun blir nødt til å forlate The Cheetah Girls. Senere blir Chanel bekymret etter å ha hørt en melding fra morens telefonsvarer som kan tyde på at moren planlegger å selge leiligheten deres i New York City for å flytte til Paris sammen med den nye kjæresten sin. Chanel føler seg forsømt av moren, og benytter seg av morens kredittkort på shopping. 

På neste møte mellom The Cheetah Girls og Jackal Johnson avslører Jackal at markedsføringen hans har utviklet et nytt image for dem som krever at de må bruke masker og lip sync. Galleria nekter å være med gruppen deres lenger på dette løpet, men hun får inntrykk av at de andre Cheetah Girls kommer til å godkjenne denne nye avtalen. Chanel kommer hjem og moren avslører at kredittkortet hennes ble avvist på grunn av Chanels tidligere shopping. Jentene må deretter forsøke å reparere det ødelagte vennskapet sitt, samtidig som de må velge mellom Jackal Johnson eller talentkonkurransen. 

## Referanser


## Eksterne lenker
* 
*
Boris Stenin

**Boris Andrianovitsj Stenin** (1935–2001) var en russisk skøyteløper. Han representerte Sovjetunionen.

Stenin ble tatt inn på det sovjetrussiske landslaget i 1957, og han fikk sin mesterskapsdebut i EM 1959 i Göteborg med bronse på 1500 m og en 7.-plass sammenlagt. Han hadde sin store sesong i 1960. Etter å ha vunnet sitt første sovjetrussiske mesterskap, tok han sølv i EM, før han vant VM-tittelen med en margin på 2,7 poeng. Han var en av de store favorittene foran 1500 m i OL i Squaw Valley, men måtte nøye seg med bronse, bak Jevgenij Grisjin og Roald Aas. Han ble tildelt Oscarstatuetten for sesongen.

Han holdt seg i verdenstoppen de neste sesongene. Etter den norske suksessen med nye treningsmetoder i 1963, bestemte han seg for å øke treningsinnsatsen foran OL-sesongen i 1964. Men han trente for hardt, ble overtrent og ikke tatt ut i den sovjetrussiske OL-troppen.

Stenin la opp etter 1964-sesongen og startet en karriere som trener – først i hjembyen Sverdlovsk. Senere jobbet han i to perioder som landslagstrener for Sovjet. I siste periode hadde han stor suksess som trener for damelandslaget på 1970-tallet, som fikk en rekke verdensmestre og olympiske mestre. Han ble sparket etter dårlige resultater i OL 1984, og ble deretter professor ved det russiske idrettsakademiet, der han ledet skøyteavdelingen. 

Han var gift med Valentina Stenina, tre ganger verdensmester for kvinner (1960, 61 og 66). Da han døde var Stenin medlem av ISUs tekniske komité for hurtigløp.

## OL-medaljer
* 1960  Squaw Valley –  Bronse i hurtigløp på skøyter,  meter

## Fotnoter

## Referanser


## Eksterne lenker
* 
*
Sjøkadettmatt

**Sjøkadettmatt** er en åpningsfelle i sjakk, karakterisert av et dronningoffer som etterfølges av sjakkmatt (dersom svart aksepterer offeret). Navnet har sin opprinnelse i at partiet ble framført som et livesjakkparti under Richard Genées operette *Sjøkadetten* (1876). 

Det opprinnelige partiet ble spilt av den franske sjakkmesteren François Antoine de Legal og Chevalier de St. Brie i Café de la Régence Paris en gang mellom 1750 og 1785. Joseph Henry Blackburne (1841–1924), en britisk mester som var en av verdens fem beste spillere på slutten av 1800-tallet, brukte fellen ved mange anledninger, derfor brukes også navnet *Blackburnes felle*. 

I det opprinnelige partiet stilte Legal med handicap (dronningtårnet som forgave) mot den svakere St. Brie. Forløpet var muligens slik:
**1. e2-e4 e7-e5 2. Lf1-c4 d7-d6 3. Sg1-f3 Sb8-c6 4. Sb1-c3 Lc8-g4 5. Sf3xe5! Lg4xd1? 6. Lc4xf7+ Ke8-e7 7. Sc3-d5#**, se diagram 1. En liten skjønnhetsfeil ved denne versjonen er at svart i stedet for å slå dronningen i femte trekk kunne vunnet en brikke med **5. ... Sc6xe5**, siden svarts løper på g4 da blir dekket av springeren på e5.

For pedagogiske formål er en mer logisk trekkrekkefølge vanlig i senere publikasjoner:
**1. e2-e4 e7-e5 2. Sg1-f3 d7-d6 3. Lf1-c4 Lc8-g4 4. Sb1-c3 h7-h6** (eller g7-g6), dermed er stillingen i diagram 2 nådd.

Dette mattbildet kan også komme med omvendte farger:

*1. e4 Sf6 
*2. Sc3 d5 
*3. exd5 c6 
*4. dxc6 Sxc6 
*5. d3 e5 
*6. Lg5 Lc5 
*7. Se4? Sxe4! 
*8. Lxd8? Lxf2+ 
*9. Ke2 Sd4# (se diagram 3)

Tilbake til flere åpningsfeller.

## Referanser


## Eksterne lenker
* ''Légal Trap'', chessgames.com
* ''Das musikalisch-schachliche Operetten-Mysterium'' – Uløste spørsmål rundt sjøkadettmatt
Fylkesvei 6992

**Fylkesvei 6992 (Fv6992)** går mellom Haltug og Følling i Steinkjer kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 293 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Kromosom 5

**Kromosom 5** er ett av de 23 kromosomparene hos mennesker. Kromosom 5 er det femte største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 181 millioner basepar som er byggematerialet til DNA. Kromosom 5 står for nesten 6 % av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 5 inneholder omtrent 1600 gener.

## Viktige gen
* ADAMTS2
* APC
* HEXB
* MTRR
* TCOF1
* FGF1
* NIPBL

## Sykdommer, fysiske og psykiske misdannelser
* Parkinsons sykdom
* Usher syndrom
* Cornelia de Lange syndrom

## Eksterne lenker
* UiB om kromosom
* What Can Our Chromosomes Tell Us?
* Random Orientation of Chromosomes
Flius

**Flius** (gresk: Φλειοῦς, Fleioûs eller Φλιοῦς, *Flioûs*, latin: *Phlius*) var en antikk gresk by i det nordvestlige Argolida på Peloponnes i nærheten av elven Asopos’ øvre løp i landskapet Fliasia som var kjent for sin vinproduksjon. Flius ble først bosatt av jonere, men ble siden dominert av dorere. Selv om det lå geografisk nær mektige Argos, ble byen en spartansk alliert og medlem av det peloponnesiske forbund.

Som mange andre byer i antikkens Hellas, ble det en sosial og politisk kamp i Flius mellom demokratiske og oligarkiske fraksjoner i 300-tallet f.Kr. Den demokratiske fraksjonen fikk innledningsvis kontroll og sendte sine motstandere i eksil, men i 380 f.Kr. beleiret en spartansk hær under Agesilaos II byen i mer enn 20 måneder. Til slutt var fliuserne tvunget til å kapitulere og akseptere oligarkisk styre.

Stedet for antikkens Flius ligger i nærheten av dagens by Nemea.

## Kultur
Til tross for at Flius ikke spilte noen større rolle politisk, hadde byen i antikken et rikt kulturliv. Fra byen kom en rekke personer som var betydningsfull for gresk kunst og kultur:
* Aristias, dramatiker, innførte satyrspillet i Athen
* Kleagoras, maler
* Pratinas, dramatiker
* Thrasyllos, musiker
* Axiothea, Platons kvinnelige elev
* Timon (omkring 320 f.Kr.–230 f.Kr.), filosof og poet

Også Ekekrates var fra Flius, som Faidon i Platons dialog med samme navn, forteller om Sokrates’ udødelighetslære for, og flere forskere går ut fra at det pytagoreiske tankegodset som preget dialogen til og med utspiller seg for en forsamling med pytagoreere i nettopp byen Flius. At det fantes pytagoreere i byen er bekreftet av Diogenes Laertios, som også nevner Ekekrates.

## Ruiner

Selv i dag finnes det rester av den antikke byen igjen i nærheten av byen Agios Georgios. På overflaten av jorden er deler av bymuren samt restene av et antikt teater synbare. Det er blitt utgravd en del av byens østlige port, den såkalte «korintiske porten», et lite tempel på akropolis som muligens var dedikert Demeter, samt en basilika fra hellenistisk tid.

Den reisende skribenten Pausanias, som besøkte stedet en gang på 100-tallet e.Kr., fortalte at på akropolis til Flius var det et tempel for Hebe (og/eller Ganymeda) i en lund med sypress, som hadde rett til asyl. Det var også et tempel til Demeter på akropolis. Ved nedstigningen fra festningverket sto det til høyre et tempel for Asklepios, og nedenfor dette var det et teater og et annet tempel til Demeter. I agoraen var det også andre offentlige bygninger.

## Referanser


## Litteratur
;Primærlitteratur:
*Xenofon: [''Hellenika''](http://en.wikisource.org/wiki/Hellenica_(Xenophon)), Wikisource

;Sekundærlitteratur:
*Fine, John V.A. (1983): *The Ancient Greeks: A critical history*, Harvard University Press, ISBN 0-674-03314-0
*Hachtmann, Vasco (2022): *Mensch und Landschaft im frühen Griechenland die Siedlungsdynamik der Mittel- und Spätbronzezeit im Becken von Phlious (Korinthia, Nordostpeloponnes)*. Bonn: Rudolf Habelt. ISBN 9783774943032.
* Smith, William, red. (1854–1857): «Phlius», *Dictionary of Greek and Roman Geography*. London: John Murray.
Konrad Nordahl

**Konrad Mathias Nordahl** (1897–1975) var en norsk fagforeningsmann og stortingsrepresentant. Han var leder for Landsorganisasjonen i Norge fra 1939 til 1965. Han var stortingsrepresentant for Arbeiderpartiet fra Oslo fra 1957 til 1965.

## Liv og virke
Han ble født på Laksevåg som da var en del av Askøy kommune. Da han var to år gammel mistet han sin mor. Han ble oppfostret av sin onkel og tante.

Han ble medlem av Det norske arbeiderparti i 1912 og av en fagforening i  1915. Han hadde sekretæroppgaver i Arbeiderpartiet og dens ungdomsfylking og ble sentralstyremedlem i Norges Kommunistiske Ungdomsforbund i 1923. Da Arbeiderpartiet brøt med Komintern, fulgte Konrad Nordahl først mindretallet og var noen år medlem av Norges Kommunistiske Parti. I 1928 gikk han tilbake til Arbeiderpartiet.

Han var formann i Norsk Jern- og Metallarbeiderforbund fra 1931 til 1934 og nestleder i LO fra 1935 til 1939. Han rykket opp som LOs leder da Olav Hindahl gikk inn i regjeringen i 1939. Han er LOs lengst sittende leder gjennom tidene. 

9. april 1940 forlot han Oslo sammen med regjeringen. 12. april ble Elias Volan valgt til fungerende LO-formann i Nordahls fravær på et større tillitsmannsmøte, og dagen etter ble vedtaket godkjent av LO-sekretariatet. Nordahl vendte tilbake til Oslo i juni 1940. Den tyske okkupasjonsmaktens politi nektet ham å gjeninntre i sin stilling som LO-leder. Etter melkestreiken i 1941 flyktet Nordahl til London, hvor han bygde opp LO-sekretariatet i eksil. 

## Referanser


## Litteratur
* 

## Eksterne lenker
* 
* 
*  Bilder av Konrad Nordahl, Oslo Museum
Tarjei Bodin Larsen

**Tarjei Bodin Larsen** (født 6. juni 1974 i Arendal) er en norsk billedkunstner bosatt i Oslo. 

Han er utdannet ved Statens kunstakademi i Oslo (1996&ndash;2001) og Chelsea College of Art, London (2003&ndash;2004) og har i tillegg tatt studier i filosofisk estetikk og kunsthistorie ved Universitetet i Bergen.

Larsen har blant annet hatt separatutstillinger i Overlyssalen på Kunstnerforbundet i 2005, Bomuldsfabriken Kunsthall i 2001 og 2009 og Sørlandets Kunstmuseum i 2010. Han har deltatt i en rekke gruppeutstillinger, blant annet *Samle sammen*. *Innkjøp og gaver 2003-2006* ved Nasjonalmuseet for kunst, arkitektur og design i 2006, *10x10* ved Sørlandets Kunstmuseum i 2005 og Høstutstillingen 2002 og 2016. Han har dessuten deltatt i større utsmykkingsoppdrag.

Han mottok Ingrid Lindbäck Langaards Legat i 2003 og Christian Schive og Hustrus Legat i 2004. I 2007 ble Larsen tildelt Aust-Agder fylkeskommunes kunstnerstipend for å kunne arbeide mot en gruppeutstilling på BK i desember 2009, og en separatutstilling på SKMU i oktober 2010. Juryen begrunnet tildelingen av stipendet med at han «er en ung kunster fra regionen som har markert seg på en nasjonal kunstarena.»

Bilder av Larsen er blant annet kjøpt inn av Nasjonalmuseet, Sørlandets Kunstmuseum, Utenriksdepartementet og private samlinger.

## Referanser
Pi (bokstav)

**Pi** er den sekstende bokstaven (**Π**, **π**) i det greske alfabetet, den tilsvarer **P** og **p** i det latinske alfabet.

## Se også

* Pi – den matematiske konstanten.
* Produktoperatoren i matematikken.
G.H. Hardy

**Godfrey Harold Hardy** (1877–1947) var en britisk matematiker. Hardy er kjent for sine resultater i tallteori og matematisk analyse. 

Blant ikke-matematikere er han mest kjent for sitt essay om matematikkens estetikk: *A mathematician's apology* (1940). Dette verket gir et godt innblikk i hvordan matematikere tenker, og det er skrevet for folk som ikke er matematikere selv. 

Hardy er også kjent for å ha tatt seg av den indiske matematikeren Srinivasa Aiyangar Ramanujan. Selv har Hardy sagt at oppdagelsen av Ramanujan er hans viktigste bidrag til matematikken.

Han fikk Copleymedaljen i 1947.

Han ble kalt «Harold» av noen få nære venner, men er ellers kjent som «G.H.». 

## Referanser


## Eksterne lenker
* G.H. Hardy – MacTutor History of Mathematics archive
Zanzibars flagg

**Zanzibars flagg** er delt i blått over svart over grønt og har Tanzanias flagg i kantonen. 

Etter Tanzanias grunnlov fra 1984 har Zanzibar rett til både selvstyre og et eget flagg. Det har stått strid om Zanzibar skal føre eget flagg og derfor ble eget flagg først vedtatt av Zanzibars parlament i oktober 2004. Flagget heist for første gang 9. januar 2005. 

Zanzibar har også ført flagg i tidligere perioder i sin historie. I tiden da Zanzibar var et uavhengig sultanat førte landet et rødt flagg, noe som viser innflytelsen fra Oman der røde flagg var vanlige. Da sultanatet Zanzibar ble selvstendig 10. desember 1963 ble det innført et flagg med rød duk og en grønn runding i midten der det var plassert to kryddernellik i gul farge. Dette flagget ble benyttet til 1964 da sultanen ble styrtet og et nytt flagg basert på partiflagget til de nye makthaverne ble innført. Dette var blått over svart over grønt og ble Folkerepublikken Zanzibars flagg. Også dette flagget ble bare benyttet i kort tid. I slutten av april 1964 gikk Zanzibar inn i union med Tanganyika og Tanzania ble til. Det ble innført et felles flagg for Tanzania der den blå trekanten skal representere øya Zanzibar.
Carignano

**Carignano** er en kommune i storbyområdet Torino i regionen Piemonte i det nordlige Italia. Byen har  innbyggere (2023). Carignano grenser til kommunene Carmagnola, Castagnole Piemonte, La Loggia, Lombriasco, Moncalieri, Osasio, Piobesi Torinese, Villastellone, Vinovo.

## Referanser


## Eksterne lenker
*
Jim Gilmore

**James S. Gilmore III** (født 6. oktober 1949 i Richmond i Virginia i USA) er en republikansk polititiker i USA som blant annet har virket som staten Virginias guvernør 1998-2002. Han vurderte å stille som presidentkandidat ved presidentvalget i 2008 etter at han den 9. januar 2007 opprettet en undersøkelseskomite med dette for øye. I juli samme år annonserte han at han ikke kom til å stille. En av grunnene var at han hadde samlet inn lite penger.

Gilmore studerte ved *University of Virginia*, før han i 1971 gikk til US Army, hvor han var kontraspionasjeagent i Tyskland i tre år. Deretter studerte han jus ved *University of Virginia Law School*. Han virket som privatpraktiserende advokat, til han ble offentlig anklager i Henrico County i 1987, og deretter statsadvokat («Attorney General») for Virginia i 1993. 

## Referanser


## Eksterne lenker
*
Rosetta (romsonde)

**Rosetta** var en romsonde sendt opp av Den europeiske romfartsorganisasjonen (ESA) 2. mars 2004. Den møtte kometen 67P/Tsjurjumov–Gerasimenko 6. august 2014 da den var langt fra solen. Rosetta satte ned landeren Philae 12. november 2014. Rosetta slo følge med kometen idet den nærmet seg solen.

Rosettas hastighet i forhold til kometen var lav, så den behøvde ikke være pansret som de andre kometsondene Giotto og Stardust.

Rosetta var oppkalt etter Rosettastenen, som var med på å avsløre hieroglyffenes hemmeligheter, og Philae er oppkalt etter Fileobelisken, en obelisk fra tempelet i File i Egypt som gjorde det mulig å tyde Rosettastenen. Håpet var at sonden skulle avsløre noen av solsystemets hemmeligheter og hjelpe til å danne et bilde av hvordan solsystemet så ut før planetene ble dannet.

Siden sollyset er svakt i Jupiters avstand fra solen (ca. fem ganger jordens), har alle andre romsonder som befinner seg så langt ute hatt radioisotopgeneratorer framfor solceller. Rosetta var den første romsonde som fikk elektrisitet fra solceller så langt fra solen.

Rosetta skulle opprinnelig ha vært skutt opp til kometen 46P/Wirtanen i januar 2003, med ankomst i 2011, men da løfteraketten Ariane 5G+ ble satt ut av drift i noen måneder, var planetenes stillinger endret, så en annen komet måtte finnes.

30. september 2016 avsluttet Rosetta sitt oppdrag ved å lande på kometen 67P/Tsjurjumov–Gerasimenko i dens Ma'at-region.

## Tidslinje
* 26. februar 2004 – Oppskyting fra Fransk Guyana.
* 4. mars 2005 – Første passering av Jorden.
* 26. februar 2007 – Passering av Mars.
* November 2007 – Andre passering av Jorden.
* 5. september 2008 – Passering av 2867 Šteins (asteroide).
* November 2009 – Tredje passering av Jorden.
* 10. juli 2010 – Passering 21 Lutetia (asteroide).
* 6. august 2014 – Ankomst til 67P/Tjurjumov-Gerasimenko
* 12. november 2014 – Philae lander på 67P/Tjurjumov-Gerasimenko
* November 2014 til desember 2015 – følge kometen rundt solen.
* 30. september 2016 - avsluttet oppdraget ved å lande på 67P/Tjurjumov-Gerasimenko
*Med passering menes tett forbiflyvning uten å gå i kretsløp. Passering av planeter er for å bygge opp hastighet og passering av asteroider er for observasjon*

## Referanser


## Eksterne lenker
*  (engelsk)
* ESAs operasjonrom for Rosetta (engelsk)
* Rosetta offisiell blogg (engelsk)
* http://www.aftenposten.no/fakta/innsikt/Rosetta-forbereder-dypdykk-mot-sprutende-vill-komet-7894971.html
Gene Snitsky

**Eugene Andrew Snisky** (født 1970), best kjent som **Gene Snitsky** eller bare **Snitsky**, er en amerikansk fribryter i World Wrestling Entertainments *[[RAW]]*.

## World Wrestling Entertainment
Gene Snitsky debuterte i World Wrestling Entertainment 13. september 2004 på en utgave av *[[RAW]]* i en no-disqualification kamp mot Kane. I kampen slo Snitsky Kane i ryggen med en stol som gjorde at han falt på hans «gravide» kone Lita, og det resulterte i at babyen deres døde. Snitsky sa flere ganger etter denne hendelsen; «It wasn't my fault» (Det var ikke min skyld) som dermed ble hans catchfrase. Hans intromusikk begynner med at han sier denne frasen.

## Titler
* '''World Xtreme Wrestling
** WXW Heavyweight Championship
** WXW Tag Team Championship

## Referanser


## Eksterne lenker
*
Cecilia Brækhus

**Cecilia Carmen Linda Brækhus** (født 1981) er en norsk bokser og kickbokser. 

Brækhus var verdensmester i proffboksing i klassen weltervekt i forbundene World Boxing Association (WBA), World Boxing Council (WBC), World Boxing Organization (WBO), World Professional Boxing Federation (WPB) og International Boxing Federation (IBF). Hun ble med det den første kvinnelige bokser i verden med alle fem beltene. Hun mistet imidlertid alle titlene i august 2020 etter tap mot Jessica McCaskill i Tulsa, Oklahoma.

1. oktober 2016 tok Brækhus sin 29. strake seier ved slå franske Anne-Sophie Mathis på teknisk knockout 1:05 ut i andre runde av The Homecoming, hennes første proffkamp på norsk jord etter opphevelsen av lov om forbud mot profesjonell boksing og endringen av knockoutloven.

Av 42 proffkamper har Brækhus 39 seiere (ni på knockout), én uavgjort og to tap.

## Liv
Brækhus ble adoptert fra Colombia da hun var to og et halvt år gammel, og vokste opp i Sandviken i Bergen. Hun var innom flere typer idrett før hun begynte med kickboksing i skjul 14 år gammel. Hun kom på landslaget som 16-åring og vant både EM- og VM-gull. Senere gikk hun over til boksing. Etter en periode som amatørbokser begynte hun med proffboksing, men etter fire kamper sluttet hun da hun mistrivdes med treningsforholdene på Melhus utenfor Trondheim. Etter en liten periode bestemte hun seg for å fortsette, og i november 2007 tegnet hun kontrakt med den tyske klubben Sauerland Event.

Brækhus deltok i TV-serien *[[Zebra Grand Prix]]* høsten 2009 og *[[Best av de beste]]* julen 2011.

Hun er 171 cm høy. Matchvekt 65,7 kg. Hun er bosatt i Berlin.

## Idrettsgallaen
Brækhus ble nominert til «Årets navn» på Idrettsgallaen 2010 og Idrettsgallaen 2011, vant denne klassen på Idrettsgallaen 2013 og vant «Åpen klasse» i 2011.

## Meritter som amatør
;Boksing
* Nordisk mester 2006 (mot Vinni Skovgaard)
* VM-sølv 2005 (mot Julia Nemtsova)
* EM-gull 2005 (mot Julia Nemtsova)
* EM-sølv 2004 (mot Vinni Skovgaard)

Hun bokset åtti kamper som amatør og hadde 75 seire.

;Kickboksing (semikontakt)
* VM-gull 2003 (for amatører)
* EM-gull 2003 (for amatører) 
* Tre NM-gull 
* To kongepokaler

## Meritter som proffbokser
Brækhus innehar tre Guinness-rekorder som proffbokser:
* Lengste innehaver av alle de store beltene (WBO, WBC, WBA og IBF) i en vektklasse (weltervekt): 5 år og 337 dager (–)
* Lengste regjerende verdensmester (WBC) i kvinneboksing: 11 år og 154 dager (–)
* Flest kamper på rad uten tap i kvinneboksing: 36 (–)

Hun var den første kvinnelige bokseren til å inneha alle fem beltene (WBO, WBC, WBA, IBF og WBPF), i tillegg hadde hun også IBO-beltet.

13. september 2018 mottok hun *[[Ring Magazine]]*s «pound for pound»-tittelbelte, og ble den første kvinnen i beltets 96-årige historie til å motta det.

I 2010 ble hun kåret til «Female Boxer of the Year» av det tyske boksemagasinet *BoxSport*.

## Referanser


## Eksterne lenker
* 
* 
* 
* 
*  Faktor: Cecilia Brækhus på NRK (dokumentar)
Hugh David

**Hugh David** (født 17. juli 1925 i Aberystwyth i Wales, død 11. september 1987 i London i England) var en skuespiller som gikk over til å regissere TV-serier.

Han regisserte blant annet episoder for *[[Compact (TV-serie)|Compact]]*, *[[Z-Cars]]*, *[[The Pallisers]]* og *[[Doctor Who]]*. For sistnevnte regisserte han to historier mens Patrick Troughton spilte Doktoren. Han hadde tidligere blitt spurt om han ville spille Doktoren da serien begynte i 1963 av vennen og produsent Rex Tucker, men han avslo. David sa senere at han hadde nylig spilt i Granada Televisions *Knight Errant*. Han mislikte oppmerksomheten det ga ham og han var derfor ikke interessert i en annen hovedrolle.

## Referanser


## Eksterne lenker
* .
Galápagosøyenes flagg

**Galápagosøyenes flagg** er en trikolor delt i grønt over hvitt over blått. Grønt står for det fruktbare høylandet på Galápagosøyene. Hvitt står for høye aspirasjoner, men også for det tomme og øde landet som utgjør så mye av Galápagosøyenes landmasse. Blått står for havet og det marine livet. 

Flagget ble vedtatt i 1961 etter at det ble avholdt konkurranse om flagg og våpen for øygruppen. Vinneren av konkurransen ble Enrique Vallejo. En nordmann, Jacob P. Lundh, satt i komitéen som vurderte de innkomne forslag og kåret vinneren.
Ksenija Koprek

**Ksenija Koprek** (født 18. oktober 1983 i Varaždin) er en kroatisk tidligere bokser, som gikk tre profesjonelle kamper.

Første kamp var 13. mai 2006 mot slovakiske Miroslava Durinova, som hun tapte på poeng. Andre kamp var mot norske Cecilia Brækhus 20. januar 2007. Brækhus vant enstemmig på poeng i sin proffdebut.

Kopreks siste proffkamp var mot danske Vinni Skovgaard 23. februar 2007 i Frederiksberg. Hun tapte kampen enstemmig på poeng og har ikke gått proffkamper siden.

## Referanser


## Eksterne lenker
*
Sveg

**Sveg** er et tettsted i Jämtlands län i landskapet Härjedalen i Sverige. Det er Härjedalen kommunes administrasjonssenter. I 2010 hadde tettstedet  innbyggere.
  
Sveg er det største tettstedet i Härjedalen i Sverige. Sveg har hatt kirke siden middelalderen og i 1270 er stedet nevnt som en viktig ting- og samlingsplass. Svegs gamle sentrum består i hovedsak av gammel tre- og murgårdsbebyggelse. Sveg kirke, en middelalderkirke ombygget gjennom århundrene, sist i 1845, har et vakkert interiør og er en severdighet.

## Referanser
Eddie Fatu

**Edward** «**Eddie**» **Umar Fatu** (født 28. mars 1973, død 4. desember 2009), best kjent som **Jamal** og **Umaga**, var en samoansk fribryter i World Wrestling Entertainments *[[RAW]]*. Han døde av et hjerteinfarkt i Houston i Texas, bare 36 år gammel.

## World Wrestling Entertainment
Eddie Fatu debuterte i World Wrestling Entertainment 22. juli 2002 som **Jamal** og halvparten av tag teamet Three Minute Warning med Rosey på en episode av *[[RAW]]*. De ble ansatt av General Manager Eric Bischoff som hans overfallsmenn og angrep tilfeldige fribrytere hver uke etter Bischoffs ordre. Fatu ble løslatt fra WWE et år senere.

Han debuterte i WWE igjen som **Umaga** 3. april 2006 på en utgave av *RAW* med sin manager Armando Alejandro Estrada. Det var planlagt at Three Minute Warning skulle gjenforenes, men Rosey ble løslatt fra WWE før Umaga debuterte.

## Titler
* **[[All Japan Pro Wrestling]]**
** AJPW Unified World Tag Team Championship

* **[[Frontier Martial-Arts Wrestling]]** / **World Entertainment Wrestling**
** FMW/WEW Hardcore Tag Team Championship

* **[[Hawai'i Championship Wrestling]]**
** HCW Kekaulike Heritage Tag Team Championship

* **[[Heartland Wrestling Association]]**
** HWA Tag Team Championship

* **[[Memphis Championship Wrestling]]**
** MCW Southern Tag Team Championship ×3
## Referanser


## Eksterne lenker
*
Mantineia

**Mantineia** (gresk: *Mαντίνεια*, tidligere også **Antigonia** – Αντιγόνεια) var en by i antikkens Arkadia i det sentrale Peloponnes som var åstedet for to betydelige slag i klassisk gresk historie. Det er også et byområde i dagens Arkadia i Hellas med sitt sete i landsbyen Nestani.

## Dagens by
I moderne tid var Mantineia en tidligere kommune i Arkadia på Peloponnes, men siden reformen i lokalstyre i 2011 er den blitt en del av kommunen Tripoli hvor den er en kommunal enhet. Dets sete var landsbyen Nestani som hadde 778 beboere i 2001. Mantineia er lokalisert i den nordøstlige delen av Arkadia. Dens kommunale enhet har et landareal på 205 393 km² og en befolkning på 3 510 innbyggere. De største av de andre landsbyene er Artemísio (654 beboere), Loukás (653 beboere), og Kapsas (505 beboere).

## Historie
Det første slaget ved Mantineia i 418 f.Kr. var peloponneserkrigens største slag på land. På den ene siden stod Sparta og deres gjenværende allierte, og mot dem Athen, deres allierte og byer som hadde gjort opprør mot spartanerne. Etter at Lakhes, den athenske kommandanten, ble drept, vendte krigslykken, og athenerne og de allierte arméene flyktet, et resultat som ble tillagt spartanernes større mot.

Det andre slaget ved Mantineia i 362 f.Kr. brøt Spartas hegemoni. Athen og Sparta var allierte, men Theben vant, selv om deres største general, Epaminondas, falt i slaget.

Den makedonske kong Antigonos III Doson omdøpte senere byen til Antigonia etter seg selv. Mantineias navn ble gjeninnført av den romerske keiser Hadrian.

## Referanser


## Eksterne lenker
*
Høietun

**Høietun** er et boligfelt i Kristiansand kommune i Norge med rundt 500 beboere. Boligfeltet ble på 1970-tallet utbygd av Block Watne. Høietun ligger nær Mosby, som er mellom Kristiansand og Vennesla. Det er et stort badevann kalt Hestevann på Høietun som er mye brukt av beboere i nærheten og er på folkemunne kjent som det beste badevannet på Torridal.

Nedenfor Høietun ble Høie Fabrikker etablert i 1850. Produksjonen er ble nedlagt i 2009 og flyttet til utlandet. Det er per 2025 fabrikkutsalg i den gamle produksjonslokalene.

## Referanser


## Eksterne lenker
Molon labe

**Molon labe!** (gresk: μολὼν λαβέ) betyr «kom og ta dem!»

Μολὼν λαβέ var svaret fra kong Leonidas I av Sparta til Xerxes I av Persia i starten av slaget ved Thermopylene. Xerxes, som hadde 800 000 menn, tilbød å spare livene til Leonidas og noen få hundre forsvarere dersom de ville legge ned sine våpen. I stedet holdt spartanerne Thermopylene i tre dager, og selv om samtlige døde, påførte de den persiske hæren alvorlige skader, forsinket den og forhindret erobringen av den greske halvøya.

Kilden for dette sitatet er Plutark, *Apophthegmata Laconica,* 225c.11. Det er usikkert om dette verket var skrevet av Plutark selv, men det er inkludert blant *[[Moralia]]*, en samling av verker som er tillagt ham, men utenfor samlingen av hans mest kjente verk, *[[Livsskildringer]]*.

I den anglo–amerikanske verden høres det ofte fra våpenforkjempere som et uttrykk for troen på den naturlige retten til å ha og bære våpen slik det kommer til uttrykk i det andre tillegget i USAs grunnlov, den engelske rettighetsloven av 1689 og som en utfordring til de som støtter strengere våpenkontrollover. Uttrykket begynte å dukke opp på internettsider til RKBA–sympatisører («Right to Keep and Bear Arms») på slutten av 1990-årene og i begynnelsen av 2000-årene.

I Hellas har «μολὼν λαβέ» gjentatte ganger blitt brukt i moderne tid generelt og av politikere for å vise sin vilje til ikke å overgi seg til overlegne styrker. Et eksempel er da major Paparrodos ble bedt av tyskerne om å overgi seg til dem i 1941 på Olympus under den tyske invasjonen av Hellas. Han gav det antikke svaret og fortsatte kampene selv da han var alene og bare var bevæpnet med sitt personlige håndvåpen.

Mottoet ΜOΛΩΝ ΛΑΒΕ er i emblemet til det greske første armékorpset (A' ΣΣ).

## Referanser
Haggerston

**Haggerston** er et område i distriktet Hackney sentralt i østlige London. Vanligvis defineres Hagerston som området mellom Hackney Road, Kingsland Road og Middleton Road. I øst grenser Hagerston til London Fields og Broadway Market. 

## Etymologi
Stedsnavnet Haggerston er første gang dokumentert i *[[Domesday Book]]*, sammenstilt i 1086, som *Hergotestane*, noe som muligens er av norrøn opprinnelse. Det var da en perifer grend av Shoreditch. På Rocques kart over Hackney fra 1745 er landsbyen omtalt som *Agostone*, men ved 1800-tallet hadde det blitt til *Haggerstone*, og var blitt en del av den voksende urbane utbredelsen med fabrikker og gater med arbeiderboliger langs den nylig anlagte Regent's Canal.

## Dagens Haggerston

På 1990-tallet ble en rekke av området mer nedslitte boligeiendommer oppusset og del offentlige bygninger som ikke lenger var i bruk ble omdannet til kommunale hus med ulike aktiviteter. I 2010 ble Haggerston jernbanestasjon gjenåpnet litt lengre mot nord enn den opprinnelige stasjonen.

I løpet av de siste tiåra har Haggerstone tapt noe av sitt arbeiderklassepreg ved at det er blitt et populært strøk for studenter, kunstnere, skribenter og folk innen medieverden. Haggerston ser ut til  gjennomgå den samme utviklinga som Hoxton på andre sida av Kingsland Road. Haggerston har også en stor innvandrerbefolkning, særlig av vietnamesisk,kambodsjansk og laotisk opphav, og Kingsland Road har et stort utvalg av sørøstasiatiske restauranter.

Foruten Regent's Canal kan området by på Hagerston Park – anlagt på tomta til et nedlagt gassverk. Her ligger også besøksgården Hackney City Farm med griser, sauer og høner, en kafé og verksteder der gamle håndverk blir demonstrert.

## Referanser


## Eksterne lenker
* Haggerston Community Centre
Strømpe

**Strømpe** er et ettersittende klesplagg som dekker foten og deler av beinet. De kan være i vevd eller sydd av mange slags tekstilmaterialer, men ull, bomull, silke og forskjellige nylonfibre er vanligst. Ankelstrømper eller -sokker når til over ankelen, andre ender midt på leggen, mens knestrømper slutter under knærne og langstrømper kan gå opp mot skrittet. Korte strømper kalles oftest sokker. Strømper blir praktisk talt alltid laget og solgt parvis. 

Strømpene trekkes på beina og sitter på plass ved egen eller forsterket elastisitet. De kan også holdes oppe med  sokkeholder, strømpebånd (også kalt hosebånd), livstykke, korselett, strømpeholder, hofteholder og på andre måter. 

Forløperen til dagens strømper er middelalderens hoser.

## Andre typer strømper
Ordet strømpe brukes på norsk også om andre tynne, ettersittende og tøyelige hylstre, for eksempel:
* Metallforsterket plastrør rundt en bremsewire eller girwire.
* Et rør som sitter utenpå et annet kan være satt på som en strømpe, vanligvis til beskyttelse mot slitasje av mekanisk art..
* Et bøyelig, rørformet hylster som trees utenpå en elektrisk ledning for å isolere den eller skjerme de elektriske signalene mot uønsket påvirkning fra sterke signalkilder som ledningen passerer.
* En rørformet bit av et materiale som krymper ved oppvarming og settes på elektriske ledningskoplinger for å hindre fukt. 

## Se også
* Sokk
* Strømpebukse
* Langstrømpe
* Hose
* Strømpebånd

## Eksterne lenker
* 
*
Secret Weapons Over Normandy

***Secret Weapons Over Normandy*** (SWON) er et flyspill fra 2003. Spillet ble utviklet av Totally Games, og publisert av LucasArts.

Spillet inneholder flere store slag, deriblant «Battle of Britain» og «Slaget om Egypt», samt Stillehavskrigen mellom Japan og USA. Spillet gir små innblikk i hva som skjedde under andre verdenskrig ved at det vises korte filmsnutter etter at hvert oppdrag er fullført.

## Handling
Spilleren påtar seg rollen som James Chase, en amerikaner som har meldt seg frivillig som pilot i Royal Air Force i mai 1940. Etter å ha vist dyktighet og tapperhet under evakueringen fra Dunkerque, blir Chase overført til Battlehawks: En spesialenhet i RAF som opererer under daværende statsminister Winston Churchills Special Operations Executive. Slaget om Storbritannia, og konflikter i Nord-Afrika, Kina, Slaget ved Midway, Østfronten, Norge og over Nazi-Tyskland er alle omtalt i løpet av ett eller flere oppdrag. Kampanjens siste oppdrag er 6. juni 1944, med Battlehawks som arrangerer luft-støtte når Operation Overlord skal begynne.

Det overordnede målet for Battlehawks gjennom hele kampanjen er å "stoppe de mest lumske planene fra Det tredje riket" og spillerens viktigste motstander var det tyske Luftwaffe under kommando av Oberst Krieger. Spilleren må også slåss enkelte oppdrag mot det japanske imperiet. Drivstoff er ubegrenset, men ammunisjon som bomber, torpedo eller raketter er ikke ubegrenset. I enkelte oppdrag er det mulig å lande på rullebaner og få tak i mer ammunisjon, eller til og med bytte fly. Spilleren kan også senke farten eller øke hastigheten når som helst.

Det aller meste av spillet foregår i luften. Men visse oppdrag handler om å holde seg på bakken, og bruke luftvern-våpen for å skyte ned fiendtlige fly. Til tross for at spilleren var en del av det britiske Royal Air Force, får spilleren amerikansk militær rang, og flertallet av tilgjengelige dekorasjoner er amerikanske - noen av disse eksisterte ikke engang i løpet av andre verdenskrig. De eneste to britiske dekorasjonene som kan mottas er de høyeste tilgjengelige; George Cross og Victoria Cross.

## Referanser

## Eksterne lenker
*
Haugaland Håndballklubb

**Haugaland Håndballklubb** (stiftet i 2000) er en håndballklubb på Haugalandet. Klubben spilte i eliteserien i håndball for menn fra 2006 til 2010 og igjen i sesongen 2012/2013.

## Historikk
### Stiftelsen
Klubben ble stiftet i 2000 og startet en ny epoke for håndballen på Haugalandet. Etter lengre tids overlegninger og diskusjoner, gikk håndballavdelingene til *[[Avaldsnes Idrettslag]]*, *[[Idrettslaget Rival]]* og *[[Åkra Idrettslag]]* sammen om å danne en overbygningsklubb for seniorhåndball for herrer på Haugalandet. Sammen dannet de *Haugaland Håndballklubb*. I etterkant har også *[[Sportsklubben Nord]]* deltatt i samarbeidet.

### 2000-05
Rune Erland ble ansatt som trener i debutsesongen, og han fikk ei talentfull gruppe ungdommer å jobbe med. Klubben hadde etablert seg i toppen på 1. divisjon, men det siste lille som skulle til for å rykke opp i den gjeveste divisjonen manglet. Etter fire sesonger med Erland tok Geirmund Lunde over som trener i 2005. Etter en forholdsvis fin sesong ble resultatet at HHK enda en gang feilet i opprykksplanene.

### 2005-10
I en ny sesong med Geirmund Lunde våget klubben fortsatt å stå på hovedmålet: Opprykk til eliten. Nyervervelser og etablerte spillere gjorde sitt til at klubben stadig var optimistiske. Sesongen 2005/06 ble en milepæl for hele Haugalandet. Det ble et fyrverkeri av en sesong og interessen rundt håndballen ble bare større og større. Opprykket ble sikret 4 runder før slutt med borteseier mot Nærbø 34-28. Omkring 200 elleville haugalendinger hadde tatt turen til Jæren for å se at HHK sikret opprykket.  For første gang i historien spilte et lag fra Haugalandet i eliteserien i håndball for herrer. Etter fire sesonger i eliteserien måtte HHK i 2010 ta veien ned i 1. divisjon, og Krister Lindgren ble hovedtrener for laget.

### 2010-
2010/11-sesongen ble spilt i 1. divisjon med Mika Nurmi som hovedtrener.

## Meritter
**Cupfinale 2006 – sølv**

## Tidligere kjente spillere
* Vladimir Osmajić
* Milorad "Miki" Despotović
* Aleksandar Međedović

## Eksterne lenker
*
Queens (andre betydninger)

Navnet eller begrepet **Queens** har flere betydninger:
* Queens, bydel i New York
* Queens fylke (New York)
* Queens County (New Brunswick) i Canada
* Queens County (Nova Scotia) i Canada
* Queens County (Prince Edward Island) i Canada

* Queen's County er et eldre navn for grevskapet Laois i Irland
Fylkesvei 6952

**Fylkesvei 6952 (Fv6952)** går mellom Hafstad og Sem i Steinkjer kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 255 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*